Yoon Suk Yeol

Jun Sokjolas (, g. 1960 m. gruodžio 18 d. Seule) – Pietų Korėjos teisininkas, politikas, buvęs generalinis prokuroras (2019–2021 m.), buvęs šalies prezidentas (2022–2025 m.).

 Biografija 

Gimė 1960 m. Seule, akademikų šeimoje. 1983 m. Seulo nacionaliniame universitete baigė teisės bakalauro studijas, o 1988 m. ten pat įgijo teisės magistro laipsnį. Nuo 1994 su pertraukomis dirbo Tegu, Busano, Seulo ir kitose prokuratūrose. Prisidėjo prie apkaltos buvusiai prezidentei Pak Kinhė rengimo. 2019–2021 m. ėjo šalies generalinio prokuroro pareigas. 2021 m. iškėlė siekį kandidatuoti prezidento rinkimuose, kuriuos nedidele persvara laimėjo 2022 m. kovą.Chronology of major events in President-elect Yoon Suk-yeol's biography, Yonhap News, 2022–03–10

 Prezidentavimas 

Jun Sokjolas prezidento pareigas pradėjo eiti 2022 m. gegužės 10 d. Vienas iš pirmųjų daug visuomenės dėmesio sulaukusių sprendimų buvo prezidento rezidencijos perkėlimas iš ilgus metus tam naudoto komplekso, vadinamo Mėlynuoju namu, į Gynybos ministerijai priklausantį pastatą Seulo šiaurėje.What a Concert by K-Pop Legend Rain in South Korea’s Former Presidential Compound Says About the Country’s Politics, Time, 2022–06–17

Savo kadencijos pradžioje Jun Sokjolas išsakė siekius stiprinti Pietų Korėjos santykius su JAV, siekti draugiškesnių ryšių su Japonija ir išlaikyti griežtą poziciją Šiaurės Korėjos atžvilgiu.Yoon Suk-yeol’s poor approval ratings undermine South Korea’s ambitious foreign policy agenda, East Asia Forum, 2022–09–19

2023 m. liepos 11–12 d. lankėsi Lietuvoje, dalyvavo NATO viršūnių susitikime, susitiko su prezidentu Gitanu Nausėda.Šalies vadovas susitiko su Pietų Korėjos Prezidentu, LR Prezidento kanceliarija, 2023 m. liepos 12 d.

2024 m. gruodžio 3 d. Jun Sokjolas, apkaltinęs opoziciją simpatijomis Šiaurės Korėjai ir antivalstybine veikla paralyžiuojant valdžią, paskelbė nepaprastąją karo padėtį.Pietų Korėjos prezidentas paskelbė nepaprastąją karo padėtį. Lrt.lt. Nuoroda tikrinta 2024-12-03.

2025 m. balandžio 4 d. Konstitucinis Teismas vienbalsiai patvirtino Nacionalinės Asamblėjos sprendimą dėl Sokjolo apkaltos, oficialiai nutraukdamas jo prezidento kadenciją.
 Šaltiniai 

|-

Kategorija:Pietų Korėjos prezidentai